Lav et referat af nedenstående tekst:

Tekst:
Aalborg-svømmeren Mie Ø. Nielsens første mulighed for en finaleplads ved OL i Rio blev ikke udnyttet. Den nordjyske svømmede sidsteturen for Danmark, som ikke kom i finalen i fire gange 100 meter fri-stafetten. Danmark blev kun nummer seks ud af otte i det første indledende heat, som blev vundet af Italien i tiden 3.35,90 minutter. De fire danske kvinder kom ind i tiden 3.39,45 minutter, og det rakte kun til en samlet 12. plads, da de det andet indledende heat var afviklet. De otte bedste nationer gik videre til finalen, som svømmes natten til søndag dansk tid, men det er altså en finale, som Mie Ø. Nielsen, Pernille Blume, Julie Kepp Jensen og Sarah Bro kigge langt efter. Mie Ø. Nielsen satte den bedste tid af de fire danske kvinder. Hun svømmede de 100 meter i tiden 54,37 sekunder. Aalborg-svømmeren, som er et af Danmarks største medaljehåb i svømning, skal i bassinet igen søndag, hvor hun svømmer sit indledende heat i 100 meter ryg. Kom endnu tættere på OL. Tag med TV2 Nord til Rio ved at tilføje os på Snapchat. Vores brugernavn er "tv2nord"

Referat:
Det danske landshold med Mie Ø. Nielsen som en af de fire svømmere kom ikke i finalen i fire gange 100 meter fri.